**POKYNY K REALIZÁCII TESTOV PROSTREDNÍCTVOM LMS MOODLE**

Vážení študenti,

do Vašej pozornosti dávame nasledovné pokyny, ktoré je potrebné dodržiavať pri realizácii priebežných, resp. klasifikovaných hodnotení uskutočňovaných na Katedre občianskeho práva.

Dôrazne Vás upozorňujeme, že porušenie nižšie uvedených pokynov zo strany študenta bude viesť k tomu, že študent bude v rámci daného pokusu hodnotený známkou Fx, resp. ako neúspešný pokus priebežného hodnotenia.

1. Študenti sú povinní realizovať test výlučne na fakultnom počítači nachádzajúcom sa v počítačových miestnostiach Právnickej fakulty UPJŠ na Kováčskej 30 pod dozorom vyučujúceho, ak vyučujúci výslovne neuvedie inak.
2. Zakazuje sa realizácia testu mimo počítačových miestností, prípadne na vlastnom zobrazovacom zariadení v počítačovej miestnosti.
3. Študentom sa zakazuje akokoľvek sa pokúšať o vstup do testu mimo času vlastného testovania konkrétneho študenta, ako aj mimo počítačovej miestnosti na vlastnom zobrazovacom zariadení (mobil, tablet, PC, notebook, ...), a to aj v prípade, ak vstup do testu bude technicky možný. Porušenie tohto zákazu bude zo strany katedry vyhodnotené ako disciplinárne previnenie, a katedra bude voči študentovi iniciovať disciplinárne konanie.
4. Študent nesmie mať počas realizácie testu na stole položený mobil, zákony ani žiadnu literatúru s výnimkou, ak je používanie zákonov vo vzťahu ku konkrétnej podobe KH/PH výslovne vopred povolené. Všetky veci bude mať študent uložené v taške pod stolom.
5. Študentom sa zakazuje počas testu medzi sebou komunikovať, nahliadať do iného počítača, či iným spôsobom narúšať priebeh testovania. Študenti čakajú na ukončenie testovania posledným zo študentov, pričom sa zakazuje do tej doby vyberať si veci z tašky.